బిహ్తా వైమానిక దళ స్టేషన్

thumb|బిహ్తా ఎయిర్ ఫోర్స్ స్టేషన్ ను, 2024లో బిహ్తా అంతర్జాతీయ విమానాశ్రయం గా మార్చడానికి  సంబంధించిన దృశ్యాలను నితీష్ కుమార్ పరిశీలిస్తున్నారు.
**బిహ్తా వైమానిక దళ**  **స్టేషన్** భారత వాయుసేనకు చెందిన స్థావరం. ఇది బీహార్ రాష్ట్రంలోని బిహ్టా ప్రాంతంలో ఉంది. ఈ సైనిక విమానాశ్రయం పట్నా నగరానికి నైరుతి దిశగా సుమారు 40 కిలోమీటర్ల దూరంలో ఉంది. మొత్తం విస్తీర్ణం సుమారు 900 ఎకరాలు.

## చరిత్ర.
భారత వాయుసేన 6 కేర్ అండ్ మెయింటెనెన్స్ యూనిట్ 1964లో స్థాపించబడింది. అదే సంవత్సరం నుంచి ఈ ఎయిర్‌ఫీల్డ్‌లో కార్యకలాపాలు కొనసాగుతున్నాయి. 1971 జూలై నుంచి 1972 జూలై వరకు యూనిట్ పానాగఢ్‌కు తరలించబడింది. 1972 ఆగస్టు నుంచి 1974 మే వరకు ఫఫామౌకు మార్చబడింది.

2016లోఎయిర్పోర్ట్ అథారిటీ ఆఫ్ ఇండియా (ఏఏఐ)  పట్నాకు ద్వితీయ విమానాశ్రయంగా బిహ్టా ఎయిర్‌బేస్‌లో సివిల్ ఎన్‌క్లేవ్ అభివృద్ధి ని ప్రతిపాదించింది. 2016 ఏప్రిల్‌లో భారతీయ వాయు సేన అక్కడి నుండి వాణిజ్య  విమాన సేవలకు అనుమతి ఇచ్చింది. ప్రారంభ దశలో 600 ఎకరాలు, రెండవ దశలో 790 ఎకరాలు అవసరమని అంచనా వేశారు. ఇది జయప్రకాశ్ నారాయణ్ అంతర్జాతీయ విమానాశ్రయానికి బదులుగాఅభివృద్ధి చేయబడే ప్రత్యామ్నాయంగా భావించబడింది.

అక్టోబర్ 2016లో, బీహార్ మంత్రివర్గం 2031 కోసం మాస్టర్ ప్లాన్‌ను  ఆమోదించింది, ఇది బిహ్తాలో కొత్త విమానాశ్రయాన్ని అభివృద్ధి చేయాలని భావించింది. ఈ ప్రాజెక్టు కోసం 126 ఎకరాల భూమిని సేకరించేందుకు 260 కోట్ల రూపాయల బడ్జెట్ను కేబినెట్ ఆమోదించింది. విశంభర్ ప్రాంతంలో 99 ఎకరాలు, కుల్తుపూర్‌లో 27 ఎకరాలు సేకరించబడ్డాయి. సుమారు 400 మంది భూస్వాముల నుంచి ఈ భూమి 2017లో  కొత్త విమానాశ్రయం కోసం కొనుగోలు చేశారు. 2018 డిసెంబర్‌లో ఢిల్లీకి చెందిన సినర్జీ కన్సల్టెంట్స్ టెర్మినల్ రూపకల్పన కోసం ఎంపికయ్యారు. 2019 జూలైలో రాష్ట్ర ప్రభుత్వం, ఎయిర్‌పోర్ట్స్ అథారిటీ ఆఫ్ ఇండియా టెర్మినల్ డిజైన్‌ను ఆమోదించాయి. రాష్ట్ర ప్రభుత్వంరన్‌వే పొడవును 12,000 అడుగులకు పెంచేందుకు 156 ఎకరాలు రాష్ట్ర ప్రభుత్వానికి బదిలీ చేయాలని విమానాశ్రయ అథారిటీ ప్రతిపాదించారు.2025 మార్చిలో మిగిలిన 8 ఎకరాల భూమి కేటాయింపుతో మొత్తం 116 ఎకరాలు సిద్ధమయ్యాయి. 2025 ఏప్రిల్‌లో మట్టి పరీక్షలు ప్రారంభమయ్యాయి. 2025 ఫిబ్రవరిలో రూ. 459.99 కోట్ల కాంట్రాక్టును రష్యా–భారత సంయుక్త సంస్థకు అప్పగించారు.

## ప్రాజెక్టు లక్షణాలు
రాష్ట్ర ప్రభుత్వం సేకరించిన 126 ఎకరాల్లో 108 ఎకరాలు సివిల్ ఎన్‌క్లేవ్ నిర్మాణానికి ఎయిర్‌పోర్ట్స్ అథారిటీ ఆఫ్ ఇండియా వినియోగిస్తుంది. మిగిలిన 18 ఎకరాల్లో రాష్ట్ర ప్రభుత్వం వీఐపీ లౌంజ్, హోటల్, హ్యాంగర్ వంటి సౌకర్యాలు అభివృద్ధి చేస్తుంది. 20 కిలోమీటర్ల పొడవైన నాలుగు లేన్ల దానాపూర్-బిహ్తా ఎలివేటెడ్ రోడ్ సుమారు 2,000 కోట్ల రూపాయల వ్యయంతో నిర్మించబడుతుంది, ఇది విమానాశ్రయాన్ని నగరంతో కలుపుతుంది.

టెర్మినల్ భవనం సంవత్సరానికి 50 లక్షల ప్రయాణికులను నిర్వహించగలదు. అవసరమైతే సామర్థ్యాన్ని 1 కోటి వరకు పెంచవచ్చు. భవనం రెండు అంతస్తులతో నిర్మించబడుతుంది. భూమి అంతస్తు రాక కోసం, పై అంతస్తు బయలుదేరే ప్రయాణికుల కోసం వినియోగించబడుతుంది. . ఈ టెర్మినల్ 68,000 చదరపు మీటర్ల విస్తీర్ణంలో ఉంటుంది. ఈ ప్రాజెక్టుకు సుమారు 1,413 కోట్ల రూపాయలు ఖర్చవుతుందని అంచనా. టెర్మినల్‌లో 64 చెక్-ఇన్ కౌంటర్లు, 16 స్వీయ చెక్-ఇన్ కియోస్క్‌లు, 10 ఆటోమేటిక్ ట్రే రిట్రీవల్ సిస్టమ్‌లు, 5 ఏరోబ్రిడ్జ్‌లు ఉంటాయి. రన్‌వేను 12,000 అడుగులకు విస్తరించేందుకు భూమి సేకరించబడింది. దీని ద్వారా బోయింగ్ 777, బోయింగ్ 787, బోయింగ్ 747, ఎయిర్‌బస్ A340, ఎయిర్‌బస్ A350, ఎయిర్‌బస్ A380 వంటి భారీ విమానాలు దిగగలవు. టెర్మినల్ రూపకల్పన మౌర్య, గుప్త యుగాల నిర్మాణ శైలుల ప్రేరణతో రూపొందించబడింది. నాలందా, విక్రమశిల విద్యా కేంద్రాల శిల్పశైలిని ప్రతిబింబిస్తుంది. 5-స్టార్ గ్రీహా రేటింగ్ లక్ష్యంగా సుస్థిర మౌలిక సదుపాయాలు కలిగి ఉంటుంది. మురుగు నీటి శుద్ధి కేంద్రం ద్వారా పునర్వినియోగం అమలు చేయబడుతుంది. అదనంగా, కొత్త విమానాశ్రయంలో అధునాతన కేటగిరీ-II ఇన్స్ట్రుమెంట్ ల్యాండింగ్ సిస్టమ్ (ఐఎల్ఎస్) ఏర్పాటు చేయబడుతుంది, తద్వారా విమానాలు 350 మీటర్ల తక్కువ దృశ్యమానతతో అక్కడ దిగవచ్చు.

## ఇవి కూడా చూడండి

* భారత వైమానిక దళ స్థావరాల జాబితా
* దానాపూర్-బిహ్తా ఎలివేటెడ్ రోడ్

## బాహ్య మూలాలు
బిహ్తా విమానాశ్రయం గురించి 

బిహ్తా విమనాశ్రయ మాస్టర్ ప్లాన్ , ఫోటోలు 

## మూలాలు


వర్గం:Coordinates on Wikidata
వర్గం:భారతీయ వాయుసేన స్థావరాలు